


χρόνος βαδίζει δίπλα από 

τα βήματα τος, 

ασιγχρόνιστα, 

ετεροχρονισµένα. 

Παλαιά διαπίστωση του 
Παπη]εί, είναι και διαπίστωση του 
Μαρξ. Η έννοια του «Ζοαϊνιάτίρ», 
του παράκαιρου δηλαδή, του 
«αντίκαιρου» κατ’ ακρίβεια (ας 
μας επιτραπεί ο νεολογισμµός), 

καθοριστικής σηµασίας στην 
πολιτική οικονομία και προ 
πάντων στην αντίληψη της 
ιστορίας, είναι ιδιαίτερα χρήσιμη 
για την ανάλυση της σύγχρονης 
κυπριακής πραγματικότητας, 

Το κυπριακό κράτος προκύπτει σε 
µια περίοδο έξαρσης της 
ιδεολογίας της ΄Ένωσης στην 
ελληνοκυπριακή κοινότητα και 


Σταύρος Τομπάζος 


της Διχοτόμησης στην 
τουρκοκυπριακή. Η ανεξαρτησία, 
αποτέλεσµα και προϊόν διεθνών 
συγκυριών και παραγόντων, 
υπήρξε ανεπιθύμητη, µια λήση 
ανάγκης βάσει της λογικής του 
«μῃ χείρον βέλτιστον». Το 
κυπριακό κράτος εγκαινιάζεται 
παράκαιρα, την ακατάλληλη 
στιγµή. Μια αντικειμενική 


πραγματικότητα επιβάλλεται σε 
εθνικές συνειδήσεις ξένες και 
εχθρικές, 

Καμιά κοινωνική δύναμη δεν το 
διεκδικεί, καμιά ιδεολογία δεν το 
στηρίόει, κανένας επίσημος, 
θετικός πολιτικός λόγος δεν 
αρθρώνεται! για να στηρίξει το 
νεογέννητο κράτος, 

Το κυπριακό κράτος δεν διαθέτει 
εθνικό ύμνο. Προτιμά να 
δανείζεται τους ύμνους των 
«μητέρων πατρίδων». Με ιδιαίτερη 
κακογουστιά, θα έλεγε κανείς 
εσκεμμένη, φτιάχνει µια σημαία 
που δεν προκαλεί κανένα δέος, 
καμιά συγκίνηση, µια σηµαία που 
εμφανίζεται όταν είναι απόλυτα 
αναγκαίο, µια σηµαία χωρίς 
ιστορία, χωρίς ιδεολογία, χωρίς τη 
βία και τον πόνο της γένεσης που 
συνθέτει συνήθως την ιδρυτική 
μυθολογία του σύγχρονου 





κράτους, µια σηµαία ανώδυνη και 
ουδέτερη. 

Το κυπριακό κράτος ιδρύεται 
βάσει του προτύπου του 
σύγχρονου κράτους-έθνους. Από 
την κυπριακή νεωτερικότητα 
όµως λείπει η βαθύτερη ουσία. Ο 
Κύπριος υπήρξε ΄Ελληνας ή 
Τούρκος, χριστιανός ή 
μουσουλμάνος, δεν υπήρξε όµως 
ποτέ πολίτης . Η εθνική 
καταγωγή, η θρησκεία, η 
κοινότητα υπήρξαν δεσμοί 
ανώτεροι της κυπριακής 
ταυτότητας και συνείδησης, η 
οποία θα μπορούσε να προσδώσει 
στον Κύπριο την ιδιότητα του 
πολίτη. 

Επίκαιρες ρομαντικές αναλύσεις 
συγχέουν την κυπριακή 
ταυτότητα µε την συνείδηση της 
ελληνοκυπριακής αιδιαιτερότητας 
αφενός και της τουρκοκυπριακής 





ιδιαιτερότητας αφετέρου. Όλοι οἱ 
βασικοί σταθµοίτης 
µετανεξαρτησιακής κυπριακής 
ιστορίας είναι σταθμοί ήττας του 
κυπριακού Ἡράτους και 
επικράτησης των εθνικών 
ιδεολογιών. Η κυπριακή 
«συνείδηση» δεν απέτρεψε το 
1963, ούτε και το 1974. Πώς 
ερμηνεύεται ο διαχωρισμός τῶν 
δύο κοινοτήτων που 
ολοκληρώθηκε το Τ4, αν όχι ως η 
αδυναμία των κοινοτήτων της 
Κύπρου να ορθώσουν µια κοινή 
κυπριακή συνείδηση πάνω από 
τους εθνικισμούς των «μητέρων 
πατρίδων», να αρθρώσουν ένα 
σαφή πολιτικό λόγο που να 
διεκδικεί έστω και τα πιο 
στοιχειώδη και ευνόητα 
δημοκρατικά δικαιώµατα του 
πολίτη; Ούτε καν ο γάµος µεταςύ 
«πολιτών» της Κυπριακής 
Δημοκρατίας δεν ήταν δυνατός. ο 

δικοινοτικός γάµος προὐπέθετε 
ειδική άδεια από τις χριστιανικές 
και μουσουλμανικές αρχές και 
αλλαγή θρησκείας του ενός εκ των 
δύο µερών. Ο πολιτικός γάµος, 
που τώρα αποτελεί ξενόφερτη 
πρακτική, αποτελούσε τότε 
άγνωστη λέξη. 

Η ανεξαρτησιακή συνείδηση κατά 
την προπολεμική περίοδο της 
ανεξαρτησίας υπήρξε ένα υπόγειο 
ρεύμα, µια κρυφή και 
ανομολόγητη επιθυµία κυρίως στο 
χώρο της ελληνοκυπριακής 
αριστεράς, που δεν τόλμησε να 
εκφραστεί ελεύθερα, που δεν 
κατόρθωσε να αρθρώσει ξεκάθαρο 
πολιτικό λόγο, που δεν μπόρεσε να 
παίξει ηγεμον]κό ρόλο µέσα στη 
πολιτεία και να γίνει πραγματικά 
κυπριακή, υπεράνω δηλαδή των 
εθνικών ταυτοτήτων. Τη 
σύγχρονη κυπριακή ιστορία 
ερμηνεύει ο ελλειμματικός 
χαρακτήρας της κυπριακής 
συνείδησης, 

Δυστυχώς δεν επιλέγουμε ούτε 
ατομικά, ούτε ταξικά τις εθνικές 
μας συνειδήσεις. Επεμβαίνουμε 
σαν άτοµα και σαν συλλογικά 
υποκείμενα στη διαµόρφωση τους. 
Η κυπριακή συνείδηση κατά την 
περίοδο της ανεξαρτησίας υπήρξε 
απλώς ένα ενδεχόµενο, µια 
δυνατότητα της σύγχρονης 
κυπριακής πραγματικότητας, µια 
χαμένη ιστορική ευκαιρία. 

Η ανεξαρτησιακή συνείδηση 
γίνεται δημόσιος λόγος µετά την 
τουρκική εισβολή, µετά δηλαδή 
την χρεοκοπία του ελληνικού 
εθνικισμού που, δικαιολογημένα, 
θεωρήθηκε υπεύθυνος για τα 
γεγονότα του 1974. Παράκαιρα, 
όταν το κυπριακό κράτος ἆθ {αοίο 
διχοτοµείται, όταν πρακτικά πια η 
ανεξαρτησία δεν σηµαίνει πια 
ανεξαρτησία των Κυπρίων αλλά 
µόνο των Ελληνοκυπρίων, όταν τα 
γεοπολιτικά δεδοµένα, τόσο στην 
περιοχή όσο και ευρύτερα, 
σπρώχνουν την Κυπριακή 
Δημοκρατία στη «μητρική 
αγκαλιά», η ανεξαρτησία ως όρος 
και έννοια αποκαθίσταται, αποκτά 
επιτέλους δικαιώµατα, μπαίνει στα 
σαλόνια και παριστάνει τη µεγάλη 
κυρία. 

Ο Ελληνοκύπριος αρχίζει ξαφνικά, 
φαινομενικά τουλάχιστον, να 


σέβεται το κράτος του, την 
ανεξάρτητή του δημοκρατία, 
μαθαίνει επιτέλους ότι καλώς ή 
κακώς υπάρχουν και 
Τουρκοκύπριοι σ’ αυτό τον τόπο. 
Το ανεξάρτητο κράτος, πλην όµως 
διχοτομηµένο και εθνικά 
διαιρεμένο µε τον πιο σαφή τρόπο, 
υποτίθεται πως αντιπροσωπεύει 
όλουςτους Κυπρίους, Ἡ 
ανεξάρτητη Κυπριακή 
Δημοκρατία και µαζί μ᾿ αυτή η 
γεωτερικότητα, το σύγχρονο 
κράτος-έθνος δηλαδή, προβάλλεται 
στα διεθνή φόρα, διεκδικείτην 
αποκλειστικότητα της 
δικαιοδοσίας του σ᾿ όλη την 
Κύπρο. Η ΄Ενωση, στην οποία 
ποτέ δεν ήµαστε τόσο κοντά, όσο 
κατά τη μεταπολεμική περίοδο, 
έστω και µε τη µορφή της διπλής 
΄Ἓνωσης, αναθεµατίζεται. Το 
ανεξάρτητο κυπριακό κράτος 
διεκδικεί µια ανεξάρτητη, 
κυπριακή διεθνή προσωπικότητα, 
όταν τα περιθώρια ανεξάρτητης 
πολιτικής μειώθηκαν εκ των 
πραγµάτῶών στο ελάχιστο, όταν ἄοᾳ 
[αοίο δεν αντιπροσωπεύει πια παρά 
τους Ελληνοκύπριους, 
Ανακαλύψαμε το άρµα της 
ανεξαρτησίας, όταν χάσαμε τον 
έλεγχό του. 


Το τουρκοκυπριακό κράτος, από 
διεθνώς µη αναγνωρισμένο και 
παράνομο, υποβαθμίζεται σε 
ψευδοκράτος, η νοµοθεσία του σε 
ψευδο-νομοθεσία, οι αστυνομικοί 
του σε ψευδο-αστυνομικούς, τα 
αεροδρόμια του σε ψευδο- 
αεροδρόμια και τα νοσοκομεία του 
σε ψευδο-νοσοκομεία. Με άλλα 
λόγια το τουρκοκυπριακό κράτος 
δεν είναι απλώς παράνομο είναι 
ανύπαρκτο ή ψευδο-υπαρκτό, 
είναι ένα µη ον ή ένα ψευδο-ον. Το 
«Ψψευδο-κράτος» είναι δηλαδή κάτι 
σαν φάντασμα, ούτε υπάρχει, ούτε 
είναι πραγματικά απόν. Είναι ο 
επαναλαμβανόμενος εφιάλτης της 
ετεροχρονισµένης µας συνείδησης, 
η αγωνία για την επιβίωση του 
κράτους που καθ όλη την 
προπολεμική περίοδο της 
ανεξαρτησίας αντιµετωπίζαμµε µε 
υπεροψία και εσκεμμένα 
υποβαθμµίζαμε. 

Οι σκληρές πραγματικότητες όµως 
επιβάλλονται. Το «εθνικό κέντρο» 
κατά τη δεκαετία του 1980 και του 


1990 επανακτά το χαμένο έδαφος, 
Ο «καλαμαράς» γίνεται σιγά-σιγά 
«Ελλαδίτης», οἱ κυπριακές 
τοπωνυµίες προφέρονται από τους 
δημοσιογράφους σε (κακή) 
αθηναϊκή διάλεκτο, ξένες λέξεις ή 
ονόματα παραποιούντα! για να 
εισάγουν τεχνητά στο 
ελληνοκυπριακό στόµα τις 
γλωσσικές ανεπάρκειες του 
αθηναϊκού. Ακόμη και κυπριακά 
ονόματα γελοιοποιούνται από τους 
«σωστά ομιλούντεςσ» 
δημοσιογράφους, Ο Κόσιης π.χ 
γίνεται «Ἀόσης», ο Σιακόλας 
γίνεται «Σακόλας» καιο 
Γκοσιάρης «Γκοσάρης» . Ως 
σπάνια εξαίρεση, γλίτωσε ο Κίττος 
για να µην προφέρεται σαν το 
«κήτος», 


Παράλληλα η Ένωση, υπό τη 
µορφή της διπλής ΄Ένωσης, 
επανεµφανίζέεται στο προσκήνιο 
όχι τόσο ὡς σύνθημα, όσο ως 
διαδικασία. Το αμυντικό δόγμα 
µιας φαντασιόπληκτης ελληνικής 
εξωτερικής πολιτικής μεταφέρει το 
κυπριακό υπουργείο αμύνης στην 
Αθήνα. Μόλις η Κύπρος κατάφερε 
να δημιουργήσει κάποιες 
αμυντικές δοµές έχασε τον έλεγχό 
τους. Η Κυπριακή Δημοκρατία 
δορυφορειοποιείται όσο ποτέ 
άλλοτε και παρασύρεται σε µια 
εξωτερική πολιτική που επέμενε 
να αγνοεί διεθνείς συσχετισμούς 
και πραγματικότητες, 

Όταν επιτέλους η ελληνική 
εξωτερική πολιτική (του Σημίτη) 
σοβαρεύεται, η «ελληνική» 
Κύπρος, και πάλιν παράκαιρα και 
ετεροχρονισµένα, παραμένει στην 
τροχιά του πιο αξιοθρήνητου 
εγχειρήματος της 

δεκαετίας του 1990 : της 
παραγγελίας των 3-600. Όταν 
δηλαδή η επίσηµη ελληνική 
πολιτική διαφοροποιείται από την 
παρωχηµένη προοπτική της 
διπλής Ένωσης προς όφελος της 
ευρωπαϊκής προοπτικής της 
Ἀυπριακής Δημοκρατίας, η 
κυπριακή κυβέρνηση και τα 
κυπριακά κόµµατα (άλλα µε 
έντονο τρόπο και άλλα σε 
χαμηλούς τόνους) συνεχίζουν να 
επιμένουν σε µια αλλοπρόσαλλη 
και αντιφατική πολιτική. Ἡ 
κυβέρνηση παραγγέλλει τους 
ρώωσικούς πυραύλους, αλλά 
επιθυμεί και την ένταξη της στη 

Δυτικοευρωπαϊκή Ένωση, 
επιδιώκει την εμπλοκή των 
αμερικανών στις διαδικασίες 
λύσης του κυπριακού, αλλά 
αντιμετωπίζει µε καχυποψία τους 
χειρισμούστου Ε, Παπανδρέου 
σχετικά µε την υποψηφιότητα της 
Τουρκίας στην ΕΒ.Β., στοχεύει στη 
δικοινοτική, διζωνική ομοσπονδία, 
αλλά διαμαρτύρεται όταν ο Υαπ ἆε 
Βτοι]ς δηλώνει ότι στη βόρεια 
Κύπρο υπάρχει µια 9 [αοίο (και 
όχι ἆἀᾳ Ίατα) νοµοθεσία που πρέπει 
να εναρµονιστεί, 

Η ελληνοκυπριακή και 
τουρκοκυπριακή συνείδηση 
αποτελούν τους ανταγωνιστικούς 
πόλους µιας αποτυχημένης, 
αποβληµένης «κυπριακότητας». 
Μοιάζουν στη δοµή και στη 
λειτουργία τους, διαφέρουν όµως 
στη συγκεκριµενοποίησή τους, 
στην ενσάρκωσή τους σε 
διαφορετικές 
αντιλήψεις της 
σύγχρονης ιστορίας, Ἂς 
Η τουρκοκυπριακή Ἄνσ”. 
εκδοχή της 
ιστορίας θυμάται 
άλλες στιγµές 
και άλλα 
γεγονότα, 
συνήθως αυτά 
που επιλέγει να 
ξεχνά η ελληνο- 
κυπριακή. 
Λέξεις όπως 








«πρόσφυγας», «εισβολή», «ήττα», 
«νίκη», «Τουρκία», «Ελλάδα», 
«κράτος» κλπ, εντάσσονται σε 
διαφορετικά συστήµατα αναφοράς, 
εκφράζουν διαµετρικά αντίθετες 
οπτικές γωνίες, αποτελούν 
ανταγωνιστικές 
συστηµατοποιήσεις των 
γεγονότων. 

Η αφελής φιγούρα του «ιστορικού 
του μέλλοντος», ο μυθικός 
«αντικειμενικός» κριτής της 
ιστορικής εμπειρίας, είναι 
αμφίβολο αν θα κατορθώσει ποτέ 
να ενσωματώσει τις διαφορετικές 
αντιλήψεις της κυπριακής 
ιστορίας. Διότι η Ἱστορία δεν είναι 
βέβαια µια απλή και 
«αντικειμενική» αναπαραγωγή 
των γεγονότων, αλλά µια 
επιστήμη καθαρά 
πολιτική. Εήναι το 
παρόν που 









επιλέγει, αξιολογεί και 
συστηµατοποιεί τα Ιστορικά 
γεγονότα σύμφωνα µε τα δικά του 
πολιτικά, εγγενή κριτήρια, 

Με άλλα λόγια είναι η έκβαση του 
κυπριακού προβλήματος που θα 
καθορίσει την τύχη της κυπριακής 
συνείδησης και ταυτότητας, Η 
λύση του κυπριακού όμως, σε 
καμία περίπτωση δεν θα στηριχθεί 
στα συνειδησιακά κεκτημένα της 
κυπριακότητας, αλλά αντίθετα θᾳ 
προκύψει κυρίως ως αποτέλεσµα 
διεθνών συγκυριών, συμφερόντων 
και συσχετισµών. Δεν υπάρχει 
κανένα κυπριακό «εμείς» µε τέτοιο 
κύρος και βάρος ώστε να επιδράσει 
καθοριστικά πάνω στη ροή των 
γεγονότων. Αντίθετα, η λύση του 
κυπριακού θᾳ στηριχθεί πάνω 
στην εθνική, πολιτιστική και 
θρησκευτική διαφορετικότητα των 
κατοίκων της Κύπρου. 


Το ενδεχόμενο µιας διζωνικής, 
δικοινοτικής ομοσπονδίας δεν 
προύποθέτει µια τεχνητή 
ανακατασκευή της 
κυπριακότητας, προὔὐποθέτει όμως 
την καλλιέργεια µιας σύγχρονης 
αντίληψης για το κράτος και της 
σχέσης το µε την εκκλησία, για 
τα ανθρώπινα δικαιώµατα, για την 
ιδιότητα του πολίτη. Η βελτίωση 
των ενδοκυπριακών σχέσεων δεν 
χρειάζεται τα δεκανίκια του 
κυπριοτισµοή, χρειάόεται τα φώτα 
του «ορθού λόγου». Μόνο µια 
εξωτερική πολιτική της 
Κυπριακής Δημοκρατίας 
βασισμένη πάνω στα πραγματικά 
εσωτερικά και διεθνή δεδοµένα 
είναι δυνατό να επιδράσει θετικά 
πάνω στις διαδικασίες λύσης του 
κυπριακού. Μια τέτοια πολιτική 
δεν θεωρεί τη διζωνική 
ομοσπονδία ως αναγκαία 
υποχώρηση λόγω των διεθνών 
συσχετισµών, αλλά αντίθετα την 
επιδιώκει γιατί αποτελεί τη βάση 
µιας δίκαιης λύσης του κυπριακού 
για όλους τους Κυπρίους, 


Βλέπε το εξαιρετικό άρθρο του 
Καίΐσσαρα Μαυράτσα στο Εέ 
ὙΥπαρχής, αρ. 1. Οι εργασίες του 
Νιαόζί Κιζλγιουρέκ επίσης 
τονίζουν µε ιδιαίτερη έµφαση αυτό 
το σηµείο: βλέπε π.χ., Κύπρος: το 
Αδιέξοδο των Εθνικισµών, Μαύρη 


Λίστα, Αθήνα 1999. ὐ 

